ΓΡΑΠΤΗ ΕΡΩΤΗΣΗ E-1792/99

υποβολή: Winfried Menrad (PPE-DE) προς την Επιτροπή

(11 Οκτωβρίου 1999)

Θέμα: Εποπτεία τωνδάτων κολύμβησης σύμφωνα με την κοινοτική οδηγία 76/160/ΕΟΚ

Διάφορες δημοτικές και κοινοτικές αρχές της περιφέρειάς μου μου έθεσαν το πρόβλημα της εποπτείας τωνδάτων κολύμβησης σύμφωνα με την οδηγία 76/160/ΕΟΚ(1).

Επικρίνεται το ισχύον σήμερα σύστημα αξιολόγησης που βασίζεται αποκλειστικά σε δειγματοληπτικούς ελέγχους και με το οποίο πρέπει να λαμβάνονται, σε δεδομένη περίπτωση, εκάστοτε 20 δείγματα.

Ως εκ τούτου παρακαλείται η Επιτροπή να δηλώσει:

1. εάν πρέπει να αναμένεται νέα κοινοτική ρύθμιση η οποία θα αντικαταστήσει το ισχύον σύστημα αξιολόγησης, θεσπίζοντας διαδικασία προσδιορισμού κατατομής ποιότητας που θα αντικατοπτρίζει την ποιότητα τωνδάτων κολύμβησης επί μακρότερα χρονικά διαστήματα,

2. πότεπολογίζεται να αναθεωρηθεί η οδηγία 76/160/ΕΟΚ και με ποια μορφή;

(1) ΕΕ L 31 της 5.2.1976, σελ. 1.

Απάντηση της κας Wallstrm εξ ονόματος της Επιτροπής

(17 Νοεμβρίου 1999)

Η οδηγία του Συμβουλίου 76/160/ΕΟΚ της 8ης Δεκεμβρίου 1975 σχετικά με την ποιότητα τωνδάτων κολύμβησης προβλέπει τηνποχρέωση ετήσιαςποβολής εκθέσεως, σύμφωνα με την οποία τα κράτη μέλη προβαίνουν σε αξιολόγηση της ποιότητας τωνδάτων κολύμβησης ανά κολυμβητική περίοδο.

Η εν λόγω αξιολόγηση της ποιότητας τωνδάτων κολύμβησης προκύπτει μετά από έλεγχο δειγμάτων ύδατος έναντι των τιμών των παραμέτρων που ορίζονται στο παράτημα της οδηγίας και βάσει στατιστικής εκτίμησης που προβλέπεται στο άρθρο 5. Για να πληροί μια περιοχή κολύμβησης τους όρους της οδηγίας, πρέπει να ανταποκρίνεται στις τιμές των παραμέτρων το 95 % των δειγμάτων. Ως εκ τούτου, μόνο στην περίπτωση που λαμβάνονται 20 δείγματα ανά κολυμβητική περίοδο, δύναται ένα δείγμα να μην ανταποκρίνεται στις τιμές των παραμέτρων χωρίς να θεωρείται η εν λόγω κολυμβητική περιοχή ακατάλληλη.

Μολαταύτα, στην πράξη, λαμβάνονται κατά μέσο όρο μόνο 10 δείγματα ύδατος ανά κολυμβητική περιοχή. Ως εκ τούτου, για να πληροί μια κολυμβητική περιοχή τους όρους της οδηγίας, θα πρέπει να ανταποκρίνονται στις τιμές των παραμέτρων όλα τα δείγματα ύδατος. Ένα δείγμα που δεν ανταποκρίνεται τυχαία στις τιμές των παραμέτρων, λόγω, παραδείγματος χάρη, ισχυρής βροχοπτώσεως χωρίς μακροπρόθεσμο κίνδυνο για την δημόσιαγεία, θα μπορούσε να καταστήσει μια κολυμβητική περιοχή ακατάλληλη. Στην πραγματικότητα, όμως, το εν λόγω δείγμα δεν αντανακλά την ποιότητα του συνόλου τωνδάτων, ιδίως εάν άλλα δείγματα που έχουν ληφθεί την ίδια κολυμβητική περίοδο ανταποκρίνονται στις τιμές των παραμέτρων και εάν έχει διαπιστωθεί η καλή ποιότητα τωνδάτων σε προηγούμενες κολυμβητικές περιόδους.

Ως εκ τούτου, κρίνεται ορθότερο οι εν λόγω έλεγχοι να διενεργούνται ανά περιόδους μακρότερης διάρκειας, τριών ή πέντε ετών λόγου χάρη, και όχι μόνο ανά κολυμβητική περίοδο, έτσι ώστε να διεξάγεται ακριβέστερη αξιολόγηση ποιότητας που να βασίζεται σε εκτίμηση τάσεων. Μια τέτοια αξιολόγηση τάσεων επιτρέπει την καλύτερη εκτίμηση της βελτίωσης ή χειροτέρευσης της ποιότητας τωνδάτων και την καθοδήγηση των κρατών μελών για τις περαιτέρω ενέργειες. Στο πλαίσιο αυτό έχειποβληθεί πρόταση για την αναθεώρηση της ισχύουσας οδηγίας.

Μετά από διαβουλεύσεις του Συμβουλίου σχετικά με την αρχική πρόταση της Επιτροπής της 16ης Φεβρουαρίου 1994(1) (τροποποιημένη πρόταση που εγκρίθηκε από την Επιτροπή στις 17 Δεκεμβρίου 1997(2)), η τελευταία κίνησε περαιτέρω διαδικασία αναθεώρησης της οδηγίας 76/160/ΕΟΚ. Η εν λόγω διαδικασία περιλαμβάνει διαδοχικές διαβουλεύσεις -μεταξύ κρατών μελών, μη κυβερνητικών οργανισμών, καταναλωτών, τουριστικού τομέα- και συμμετοχή του Κοινοβουλίου. Η Επιτροπή προτίθεται ναποβάλει νέα πρόταση το δεύτερο εξάμηνο του 2000. Ωστόσο, εάν προκύψει από τις διαβουλεύσεις ότι απαιτείται περισσότερος χρόνος για την κατάρτιση πρότασης εφαρμόσιμης και αποτελεσματικής οδηγίας, η Επιτροπή θα προσαρμόσει το χρονοδιάγραμμά της χωρίς ενδοιασμούς.

(1) ΕΕ C 112 της 22.4.1994.

(2) ΕΕ C 6 της 10.1.1998.